– Работа, і ў гаспадарцы, і дома, што казаць, забірае шмат часу. Калі быў маладзейшы, усё ж такі знаходзіў вольныя хвілінкі для спартыўных заняткаў. На раённыя лыжныя спаборніцтвы ездзіў нават калі ўжо пераваліла за пяцьдзясят, бегаў дыстанцыю ў тры кіламетры. У футбол гуляў, валейбол. Зараз з задавальненнем чытаю розную пазнавальную літаратуру, а таксама вельмі люблю разгадваць красворды: і веды пашыраюцца, і памяць трэніруецца.